Jäsenvaltioiden on toimitettava Eurostatille toteutuneet ja ennakoidut liiallisia alijäämiä koskevaan menettelyyn liittyvät tiedot kahdesti vuodessa, ennen 1. päivää huhtikuuta ja 1. päivää lokakuuta . Vuonna 2017 liiallisia alijäämiä koskevan menettelyn mukaiset tietojen toimitukset kattoivat vuodet 2013–2017. Vuotta 2017 koskevat luvut ovat kansallisten viranomaisten ennakoimia, ja vuosia 2013–2016 koskevat luvut ovat toteutuneita . Asetuksen (EY) N:o 479/2009 8 artiklan 1 kohdan mukaisesti Eurostat arvioi jäsenvaltioiden toimittamat toteutuneet tiedot, mutta ei ennakoituja tietoja.

Eurostat arvioi säännöllisesti jäsenvaltioiden toimittamien toteutuneiden tietojen laatua sekä niiden perustana olevaa julkisyhteisöjen sektorin tilinpitoa asetuksen (EU) N:o 549/2013 mukaisesti. Arvioinnissa keskitytään tekijöihin, jotka selittävät julkisen talouden alijäämän/ylijäämän ja julkista velkaa koskevat muutokset. Jäsenvaltiot lähettävät tiedot Eurostatille kahdesti vuodessa osana liiallisia alijäämiä koskevan menettelyn raportointitaulukkoja, liiallisia alijäämiä koskevan menettelyn raportointitaulukoihin liittyvää kyselyä, rahoituslaitosten tukemiseksi tehtäviä valtion tukitoimia koskevia lisätaulukoita ja myös kahdenvälisiä selvennyksiä. Lisäksi Eurostat pitää yhteyttä jäsenvaltioihin tekemällä niihin säännöllisiä konsultointikäyntejä.

Neuvoston asetuksen (EY) N:o 479/2009 8 artiklan 3 kohdassa säädetään, että komissio (Eurostat) antaa Euroopan parlamentille ja neuvostolle säännöllisesti selvityksen jäsenvaltioiden toimittamien toteutuneiden tietojen laadusta. Tässä vuotuisessa selvityksessä arvioidaan yleisesti sitä, ovatko tiedot oikea-aikaisia, luotettavia, täydellisiä, yhtenäisiä ja kirjaussääntöjen mukaisia. Komissio hyväksyi edellisen selvityksen (vuonna 2016 ilmoitetuista tiedoista) 9. maaliskuuta 2017.

Eurostat on koonnut 15. heinäkuuta 2009 lähtien lisätietoja valtion tukitoimista rahoituslaitosten tukemiseksi. Vuonna 2017 kerätyt tiedot koskevat vuosia 2007–2016. Viittä jäsenvaltiota (Viro, Malta, Puola, Romania ja Slovakia) lukuun ottamatta kaikki jäsenvaltiot toimittivat tietoja useista kyseisenä ajanjaksona toteutetuista valtion tukitoimista. Suomen (2008) ja Tšekin (2013–2015) osalta ainoat raportoidut tukitoimet koskivat ehdollisia velkoja. Vuonna 2016 kaikki maat Sloveniaa ja Kyprosta lukuun ottamatta ilmoittivat valtion rahoituslaitosten tukemiseksi tekemien tukitoimien aiheuttamasta vähäisestä alijäämän noususta tai neutraalista vaikutuksesta. Eurostat julkaisi liiallisia alijäämiä koskevaan menettelyyn liittyvän tiedotteensa ohella tausta-asiakirjan , jossa on lisätietoa lisätaulukon ja tietolöytöjen sisällöstä.

Kaikki jäsenvaltiot toimittivat vastauksensa liiallisia alijäämiä koskevan menettelyn raportointitaulukoihin liittyvään kyselyyn. Vaikka kattavuus ja vastausten laatu ovatkin edelleen parantuneet, tilannetta pitäisi vielä parantaa, sillä jotkin jäsenvaltiot eivät ilmoittaneet kaikkia pyydettyjä yksityiskohtia. Kyse on erityisesti tiedoista, jotka koskevat valtionhallinnon saatavia ja velkojen mitätöintiä, muiden saamisten ja velkojen jaottelua, valtiontakauksien kirjaamista (lähinnä paikallishallinnon osalta) ja pääomanlisäyksiä.

Julkisyhteisöjen kauppaluottoihin ja ennakoihin liittyvät tiedot on annettava taulukossa 4. Kuitenkin hieman yli puolet jäsenvaltioista antoi täydelliset tiedot kaikista julkisyhteisöjen alasektoreista ja alasektorien sisäisistä yksiköistä. Belgia, Bulgaria, Saksa, Irlanti, Ranska, Italia, Kypros, Luxemburg, Malta, Alankomaat, Puola ja Yhdistynyt kuningaskunta merkitsivät toimittamansa tiedot väliaikaisiksi, toisin sanoen tietoja tarkistetaan tulevissa ilmoituksissa.

Liiallisia alijäämiä koskevaa menettelyä varten on neljä raportointitaulukkoa.

c) liiallisia alijäämiä koskevan menettelyn lukuja koskevat taulukot;

Raportointitaulukoiden täyttäminen on lakisääteinen velvollisuus ja välttämätön edellytys sille, että Eurostat voi arvioida tietojen laatua. Asetuksen (EY) N:o 479/2009 8 artiklan 2 kohdassa vaaditaan, että jäsenvaltiot toimittavat Eurostatille asiaankuuluvat tilastotiedot, joilla ”tarkoitetaan erityisesti seuraavia:

2.1.5.Hallitustenvälistä lainanantoa koskeva kyselylomake

Jäsenvaltiot toimittavat tietoja hallitusten kahdenvälisestä lainanannosta, joka yleensä liittyy rahoitustukiohjelmiin. Nämä tiedot ja Euroopan rahoitusvakausvälinettä koskevat lisätiedot esitetään myös liiallisia alijäämiä koskevaan menettelyyn liittyvässä tiedotteessa. Vuosien 2013–2016 tiedot koskevat pääasiassa lainanantoa Kreikalle, Irlannille ja Portugalille.

Hallitusten kahdenvälinen lainananto vähennetään laskettaessa EMU-kriteerien mukaista velkaa koskevia EU-28- ja euroalueaggregaatteja, jotka molemmat esitetään konsolidoinnin perusteella.

2.2.Tilastotietojen kirjaussääntöjen mukaisuus ja yhtenäisyys

2.2.1.Tietojenvaihto ja selvennykset

Syksyn/kevään tietojen toimittamisen määräajan ja tietojen julkaisemispäivän välisellä kolmen viikon ajanjaksolla Eurostat otti yhteyttä kaikkiin kansallisiin tilastoviranomaisiin pyytääkseen lisätietoja ja saadakseen selvennyksiä kirjaussääntöjen soveltamiseen tiettyjen transaktioiden kohdalla. Tänä aikana käytiin vilkasta kirjeenvaihtoa.

Hyödyntäen syksyn 2017 raportointijakson esimerkkiä, ensimmäiset selvennyspyynnöt lähetettiin kaikille jäsenvaltioille 6. päivään lokakuuta mennessä. Toiset selvennyspyynnöt lähetettiin 26 jäsenvaltiolle, kolmannet 17 jäsenvaltiolle ja neljännet yhdelle jäsenvaltiolle. Eurostat pyysi joitakin jäsenvaltioita toimittamaan liiallisia alijäämiä koskevan menettelyn tarkistetut raportointitaulukot, perustana olevaa julkisyhteisöjen tilinpitoa (vuosittaisia tuloja ja menoja koskevaa tilinpitoa sekä rahoitustilejä ja muita kuin rahoitustilejä koskevaa neljännesvuositilinpitoa) koskevat tarkistetut taulukot ja liiallisia alijäämiä koskevan menettelyn raportointitaulukoihin liittyvän tarkistetun kyselyn. Useimmissa tapauksissa lokakuun 2017 ilmoituskaudella annettujen tietojen muutokset olivat teknisten virheiden, sisäisten epäyhtenäisyyksien ja raportointitaulukkoihin tai niihin liittyvään kyselylomakkeeseen tehtyjen mukautusten oikaisuja. Pieni osa muutoksista liittyi lähdetietojen päivityksiin, mukaan lukien vuotta 2017 koskevat ennakoidut tiedot.

2.2.2.Konsultointikäynnit ja menetelmiä koskevat tarkastuskäynnit

Asetuksessa (EY) N:o 479/2009 säädetään konsultointikäynneistä ja menetelmiä koskevista tarkastuskäynneistä. Talouden ja rahoituksen pääosaston ja Euroopan keskuspankin edustajat osallistuvat säännöllisesti näihin käynteihin tarkkailijoina. Eurostat tekee jäsenvaltioihin säännöllisesti (vähintään joka toinen vuosi) konsultointikäyntejä, joiden tarkoituksena on tarkastella toimitettuja tietoja ja menetelmällisiä kysymyksiä, keskustella kuvauksissa esitetyistä tilastollisista prosesseista ja lähteistä sekä arvioida asiaankuuluvien kirjaussääntöjen noudattamista (julkisyhteisöjen rajaaminen, kirjausajankohta ja julkisen talouden transaktioiden ja velkojen luokitus). Menetelmiä koskevia tarkastuskäyntejä suoritetaan yleensä ainoastaan, jos tietojen laadussa on havaittu merkittäviä riskejä tai mahdollisia ongelmia.

Jos Eurostat ottaa jonkin jäsenvaltion kohdalla esiin jonkin erityisen tärkeän kysymyksen, joka voidaan ratkaista vain tapaamalla kyseisiä viranomaisia, jäsenvaltioon voidaan järjestää tapauskohtainen tai tekninen käynti.

Vuonna 2017 Eurostat teki liiallisia alijäämiä koskevaan menettelyyn liittyviä konsultointikäyntejä Kroatiaan, Irlantiin, Kreikkaan (kahdesti), Italiaan, Kyprokselle, Yhdistyneeseen kuningaskuntaan, Ranskaan, Ruotsiin, Latviaan, Sloveniaan, Viroon, Itävaltaan, Slovakiaan ja Espanjaan. Tapauskohtaisia käyntejä järjestettiin Puolaan, Luxemburgiin ja Unkariin.

Eurostat ei tehnyt menetelmiä koskevia tarkastuskäyntejä vuonna 2017.

Kunkin konsultointikäynnin lopulliset tulokset, mukaan lukien esitetyt toimenpiteet ja esiin tuotujen ongelmien tilanne, toimitetaan talous- ja rahoituskomitealle ja julkaistaan Eurostatin verkkosivustolla . Näiden konsultointikäyntien ja toimenpiteiden toteuttaminen on parantanut tietojen laatua huomattavasti ajan mittaan.

2.2.3.Eurostatin erityiset neuvot

Jäsenvaltiot pyytävät Eurostatilta säännöllisesti lausuntoja jo suoritettujen tai suunnitteilla olevien transaktioiden kirjausta koskevista kysymyksistä. Eurostat antaa neuvontaa julkaistujen ohjeiden mukaisesti. Avoimuuden vuoksi Eurostat on julkaissut heinäkuusta 2016 lähtien kaikki ohjekirjeensä pyytämättä ensin asianomaisen jäsenvaltion suostumusta, kuten aiemmin oli tapana. Vuonna 2017 Eurostat julkaisi 12 ohjekirjettä.

2.2.4.Viime aikoina käsiteltyjä menetelmäkysymyksiä

Eurostat valvoo EKT 2010:n sääntöjen ja sen menetelmäpäätöksien noudattamista analysoimalla jäsenvaltioiden raportointitaulukoissa ja liiallisia alijäämiä koskevan menettelyn raportointitaulukoihin liittyvässä kyselyssä toimittamia tietoja sekä keskustelemalla kansallisten tilastoviranomaisten kanssa konsultointikäyntien aikana.

Se antaa lisää liiallista alijäämää koskevaan menettelyyn liittyviä tilastoja ja julkisyhteisöjen rahoitustilastojen kirjaussääntöjä koskevia menetelmällisiä ohjausasiakirjoja, jotka täydentävät EKT 2010:n yleisiä sääntöjä. Eurostat julkaisee ohjeet kansallisia tilastoviranomaisia kuultuaan. Eurostat julkaisee myös selvennykset, joissa selitetään joitakin erittäin harvinaisia tilanteita koskevat tilinpitosäännöt.

Vuonna 2017 Eurostat julkaisi ohjeita matkaviestintoimilupiin, mineraalien etsintäoikeuksiin ja muihin lisensseihin liittyen (27. maaliskuuta) sekä energiatehokkuussopimusten kirjaamisesta kansantalouden tilinpitoon (19. syyskuuta).

Jäsenvaltioiden ohjeet julkisyhteisöjen liiallisia alijäämiä koskevan menettelyn alijäämä- ja velkailmoituksia varten päivitettiin EKT 2010:n mukaisiksi liiallista alijäämää koskevaan menettelyyn liittyvien tilastotietojen keruuta varten (23. maaliskuuta).